Scijentizam
<s>Scijentizam (prema lat. scientia: znanje, nauka), filozofska pozicija i ideologija koja izdiže nauku iznad ostalih tumačenja života te zagovara izdizanje prirodnih nad društvenim naukama.</s><s>Kao pretjerano povjerenje u metode prirodne nauke koje se primjenjuju u svim područjima istraživanja (npr. u filozofiji, društvenim i humanističkim naukama), scijentizam dolazi i do tvrdnji da društvene nauke i nisu prave nauke jer ne mogu strogo i dosljedno slijediti metodu prirodne nauke pa prema nekima i ne dolaze do naučne istine nego samo do mišljenja, stajališta i vjerovanja.</s>

<s>Scijentizam je osobito bio raširen u 19. vijeku, kada je isticao vjeru u napredak nauke i postizanje sveopćega napretka kroz razvoj (prirodnih) nauka i razumijevanje svijeta oslonjenog na nauku, tzv. "religija nauke".</s><s>Taj optimizam ima dugu tradiciju, iskazanu već u Teodiceji Gottfrieda Leibniza, a po kojem je svijet u kojem živimo najbolji od svih mogućih svjetova.</s><s>Scijentizmu je sličan tehnoutopizam, ideologija koja vjeruje da će nauka i tehnika uroditi društvom budućnosti, u kojem će svi živjeti u idealnim uvjetima te učiniti da čovječanstvo iz prostora nužnosti prijeđe u prostore slobode.</s>

<s>Literatura 
 Scijentizam.</s><s>2013.</s><s>Hrvatska enciklopedija, mrežno izdanje.</s><s>Leksikografski zavod Miroslav Krleža.</s><s>Zagreb. http://www.enciklopedija.hr/Natuknica.aspx?ID=55057 (pristupljeno 18. 3. 2016).</s>

<s>Filozofija</s>

